Terviseamet

info@terviseamet.ee Meie: 25.02.2025 nr 6-1/8-24

Kristina.aidla@terviseamet.ee

**Elva vallas Elva linnas Lille 9 ja Põllu 19a kinnistute detailplaneeringu esitamine kooskõlastamiseks**

Elva Vallavalitsus esitas Maa- ja Ruumiametile planeerimisseaduse § 138 lõike 1 alusel heakskiidu saamiseks Elva linnas Lille 9 ja Põllu 19a kinnistute detailplaneeringu (detailplaneering).

Detailplaneeringu koostamise eesmärk on jagada Lille tn 9 (17101:001:1784) ja Põllu tn 19a (17101:001:1783) kinnistud elamumaa kruntideks ning määrata ehitusõigus 18 elamumaa krundi moodustamiseks (üksikelamute, kaksikelamute ja ridaelamute püstitamiseks), 1 transpordimaa ja 1 üldkasutatava maa krundiks. Detailplaneeringuga planeeritakse juurdepääsuteed ja lahendatakse liikluskorralduse põhimõtted ning antakse tehnovõrkudega varustamise, haljastuse ja heakorra põhimõtted.

Detailplaneeringu eesmärgid, olemasoleva olukorra kirjeldus ja planeeringulahendus on täpsemalt toodud kirja lisas olevas detailplaneeringus, mille koostaja on OÜ Väliprojekt, töö nr DP-202115.

Maa- ja Ruumiamet andis 07.02.2025 kirjaga nr 12-1/25/415-2 vallavalitsusele teada, et *detailplaneeringus seletuskirjas on välja toodud, et Eesti pinnase radooniriski kaardi kohaselt jääb planeeringuala kõrge radoonisisaldusega (50-100 kBq/m3) alale. Seoses sellega on detailplaneeringus käsitletud tervisekaitsenõudeid, mistõttu tuleb detailplaneeringu koostamisel teha koostööd ja planeering kooskõlastada Terviseametiga. Planeeringu menetlusdokumentidest ei nähtu, et Elva Vallavalitsus oleks teinud koostööd ning kooskõlastanud planeeringu Terviseametiga. Eeltoodust tulenevalt palume detailplaneeringu kooskõlastada Terviseametiga.*

Elva Vallavalitsus on pöördunud 10.01.2024 saadetud e-kirjaga Terviseameti poole, milles andis teada Elva vald on alates 22.07.2024 lisatud kõrgendatud radooniriskiga maa-alade loetellu. Soovisime teada, kas ja millised detailplaneeringud ja projekteerimistingimused tuleb seetõttu kooskõlastada Terviseametiga.

Terviseamet vastas 25.02.2025 e-kirjaga ning selgitas õigusaktidest tulenevaid nõudeid. Andsite teada, et 22.07.2024 muudatus Keskkonnaministri 30.07.2018 määruses nr 28 „Tööruumide õhu radoonisisalduse viitetase, õhu radoonisisalduse mõõtmise kord ja tööandja kohustused kõrgendatud radooniriskiga töökohtadel” ei too muudatusi selles osas, milliseid detailplaneeringuid ja projekteerimistingimusi tuleb kooskõlastada Terviseametiga. Selgitasite, et praegu kehtiva planeerimisseaduse ja sellega seotud määruse „Planeeringute koostamisel koostöö tegemise kord ja planeeringute kooskõlastamise alused“järgijääb kooskõlastamisele kaasamise otsustus planeerimisalase tegevuse korraldajale.

Kuna järelevalve teostaja on esitanud heakskiidu menetluses nõude detailplaneering kooskõlastada, edastame Teile kooskõlastamiseks Elva linnas Lille 9 ja Põllu 19a kinnistute detailplaneeringu, OÜ Väliprojekt, töö nr DP-202115.

Lugupidamisega

*/allkirjastatud digitaalselt/*

Margus Ivask

arendusjuht

Lisa OÜ Väliprojekt, töö nr DP-202115 „Elva linnas Lille 9 ja Põllu 19a kinnistute detailplaneering“

Maarika Uprus

527 1860

maarika.uprus@elva.ee